[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.10.2007

SEK(2007) 1454 endelig

ÆNDRINGSSKRIVELSE Nr. 2 TIL DET FORELØBIGE BUDGETFORSLAG FOR 2008

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III – Kommissionen

(forelagt af Kommissionen)

ÆNDRINGSSKRIVELSE Nr. 2TIL DET FORELØBIGE BUDGETFORSLAG FOR 2008

ALMINDELIG OVERSIGT OVER INDTÆGTEROVERSIGT OVER INDTÆGTER OG UDGIFTER EFTER SEKTIONSektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], senest ændret ved Rådets forordning (EF, Euratom) nr. 1995/2006[2], særlig artikel 34,

forelægger Europa-Kommissionen hermed budgetmyndigheden ændringsskrivelse nr. 2 til det foreløbige budgetforslag for 2008 på grundlag af nedenstående begrundelse.

INDHOLDSFORTEGNELSE

1. Indledning 4

2. Beskyttelse og forvaltning af naturressourcer 5

2.1. Oversigtstabel 5

2.2. Landbrugsudgifter (markedsrelaterede udgifter og direkte betalinger) 5

2.2.1. Samlet oversigt 5

2.2.2. Vekselkursen mellem EUR og USD 6

2.2.3. Detaljerede bemærkninger 6

2.3. Internationale fiskeriaftaler 11

2.4. Ændringer i kontoplanen og budgetanmærkningerne 11

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME 13

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og oversigten over indtægter og udgifter efter sektion fremsendes særskilt gennem SEI-BUD-systemet. En engelsk sprogudgave af den almindelige oversigt over indtægter og af oversigten over indtægter og udgifter efter sektion er vedlagt til orientering som budgetbilag.

1. Indledning

Den interinstitutionelle aftale om budgetdisciplin og forsvarlig økonomisk forvaltning (bilag II, del B)[3] fastsætter, at "Kommissionen kan, hvis den skønner det nødvendigt, forelægge budgetmyndighedens to parter en ad hoc-ændringsskrivelse for at ajourføre de tal, der ligger til grund for overslaget over landbrugsudgifterne i det foreløbige budgetforslag og/eller for, på grundlag af de senest tilgængelige oplysninger vedrørende fiskeriaftaler gældende pr. 1. januar i det pågældende regnskabsår, at korrigere beløbene og fordelingen mellem de bevillinger, der er opført på aktionskonti vedrørende de internationale fiskeriaftaler, og bevillingerne opført under reserven". Denne ændringsskrivelse skal forelægges budgetmyndigheden før udgangen af oktober.

Kommissionen forelægger herved denne ad hoc-ændringsskrivelse (ÆS nr. 2/2008) til det foreløbige budgetforslag for 2008, der for hver enkelt post indeholder en omhyggelig ajourføring af de anslåede behov vedrørende landbrugsudgifterne. Ud over ændrede markedsfaktorer tager ændringsskrivelsen også højde for lovgivningsmæssige beslutninger, der er truffet i landbrugssektoren siden udarbejdelsen af det foreløbige budgetforslag (FBF), reviderede skøn over behovene for direkte betalinger såvel som alle forslag, der forventes at få virkninger i det kommende regnskabsår. Ændringsskrivelsen omfatter også en opdatering vedrørende internationale fiskeriaftaler.

Ændringsskrivelsen er på samme måde som det foreløbige budgetforslag baseret på hele Fællesskabets behov. Hvad markedsforanstaltningerne angår, foreligger der ingen opdeling af bevillingerne på de enkelte medlemsstater. Det må endvidere understreges, at disse bevillinger skal betragtes som en prognose og ikke som et udgiftsmål. De faktiske udgifter vil især afhænge af de reelle markedsvilkår, den faktiske euro/dollarkurs og takten i medlemsstaternes betalinger. Da der er tale om obligatoriske udgifter, vil beløbet, uanset hvad medlemsstaten er forpligtet til at betale efter de gældende forordninger – inden for de grænser, som de finansielle overslag fastsætter – blive refunderet fuldt ud.

Den euro/dollarkurs, der anvendes i overensstemmelse med Rådets forordning (EF) nr. 1290/2005 om finansiering af den fælles landbrugspolitik, er baseret på den gennemsnitskurs, der er konstateret mellem 1. juli og 30. september 2007. Den er på 1,37 (1 EUR = 1,37 USD) og medfører en stigning i behovet på ca. 17 mio. EUR i forhold til det foreløbige budgetforslag.

Af hensyn til klarheden og gennemskueligheden skal en række budgetanmærkninger ajourføres.

De samlede bevillinger under udgiftsområde 2 anslås til 55 305,5 mio. EUR, hvilket giver en margin på 3 494,5 mio. EUR i forpligtelsesbevillinger under det tilsvarende loft i den finansielle ramme.

Bevillingerne vedrørende landbrugsudgifter (inkl. veterinære udgifter og udgifter til fiskeri under EUGFL) beløber sig til 41 166,5 mio. EUR, hvilket er en nedsættelse på 1 332,5 mio. EUR i forhold til det foreløbige budgetforslag for 2008.

Ændringen vedrørende internationale fiskeriaftaler drejer sig om kompensationsbetalinger for yderligere fangster i forbindelse med fiskeripartnerskabsaftalerne med Grønland og Guinea-Conakry. Alt i alt påvirker de foreslåede ændringer ikke det samlede beløb, som er afsat til fiskeriaftalerne.

2. Beskyttelse og forvaltning af naturressourcer

2.1. Oversigtstabel

FBF 2008 | ÆS 2/2008 | Forskel |

(i mio. EUR) | a) | b) | c) = b) - a) |

FB | BB | FB | BB | FB | BB |

Samlede bevillinger, udgiftsområde 2 | 56 275,8 | 54 770,5 | 55 305,5 | 53 439,2 | -970,3 | -1 331,3 |

Den finansielle ramme | 58 800 | 58 800 | - |

Margin | 2 524,2 | 3 494,5 | 970,3 |

Heraf |

Landbrugsudgifter (markedsrelaterede udgifter og direkte betalinger)[4] | 42 499,0 | 42 447,1 | 41 166,5 | 41 115,6 | -1 332,5 | -1 331,5 |

Udvikling af landdistrikterne | 12 570,7 | 11 382,9 | 12 932,7 | 11 382,9 | 362,0 | - |

Internationale fiskeriaftaler | 193,2 | 195,2 | 193,2 | 195,2 | 0 | 0 |

Heraf: -"Aktionspost" | 154,4 | 156,4 | 155,1 | 157,1 | 0,7 | 0,7 |

- "Reserve" | 38,8 | 38,8 | 38,1 | 38,1 | -0,7 | -0,7 |

2.2. Landbrugsudgifter (markedsrelaterede udgifter og direkte betalinger)

2.2.1. Samlet oversigt

Formålet med ændringsskrivelse nr. 2/2008 er at sikre, at landbrugsbudgettet er baseret på de seneste økonomiske oplysninger og lovgivningsmæssige rammer. I september råder Kommissionen over de første indikatorer for produktionsniveauet (høsten) i 2007, som danner udgangspunkt for ethvert pålideligt overslag over budgetbehovene for 2008.

Kommissionen har ligesom tidligere nøje gennemgået alle sine skøn over landbrugsudgifterne post for post. Ud over hensyntagen til markedsfaktorerne indarbejder denne ændringsskrivelse alle lovgivningsmæssige beslutninger, der er blevet truffet i landbrugssektoren siden udarbejdelsen af det foreløbige budgetforslag, såvel som forslag.

De samlede bevillinger til landbrugsudgifter (EGFL)[5] er på 41 166,5 mio. EUR, hvilket er lavere end anslået i det foreløbige budgetforslag for 2008 (- 1 332,5 mio. EUR). Denne besparelse skyldes en nedjustering af behovene for intervention på landbrugsmarkederne (kapitel 05 02 - 659 mio. EUR) på grund af mere optimistiske prognoser for situationen på landbrugsmarkederne, en overførsel på 362 mio. EUR fra direkte støtte til udvikling af landdistrikterne på grund af den frivillige graduering, som Det Forenede Kongerige har anmodet om, og endelig en opjustering af de formålsbestemte indtægter, som stammer fra tillægsafgiften på mælk (+ 64 mio. EUR) og fra yderligere indtægter, som er fremført fra 2007 (+ 248 mio. EUR).

2.2.2. Vekselkursen mellem EUR og USD

Ifølge artikel 21 i Rådets forordning (EF) nr. 1290/2005 om finansiering af den fælles landbrugspolitik er den vekselkurs mellem EUR og USD, der skal anvendes i ændringsskrivelsen, gennemsnitskursen i den seneste tremåneders periode. I forbindelse med denne ændringsskrivelse betyder det mellem 1. juli og 30. september 2007. Den konstaterede gennemsnitlige vekselkurs er på 1 EUR = 1,37 USD, hvilket er over den kurs, der er anvendt i det foreløbige budgetforslag (1 EUR = 1,31 USD). Denne kursændring har medført, at behovene forhøjes med ca. 17 mio. EUR (6 mio. EUR for markedsforanstaltninger for korn og 11 mio. EUR for sukkerrestitutioner).

2.2.3. Detaljerede bemærkninger

05 02 – Interventioner på landbrugsmarkederne ( bevillinger - 971 mio. )

Bevillinger i det foreløbige budgetforslag: 5 003 mio. EUR

Bevillinger efter ændringsskrivelsen: 4 032 mio. EUR

De gunstige udsigter for de fleste landbrugsmarkeder forklarer nedgangen i bevillingerne (- 971 mio. EUR), specielt for korn (- 288 mio. EUR), restitutioner for produkter uden for bilag I (- 48 mio. EUR) og mejeriprodukter (- 239 mio. EUR). Der sker også en reduktion af bevillingerne for frugt og grøntsager (- 597 mio. EUR), hvilket afspejler de nedjusterede behov for betalinger til driftsfondene for producentorganisationer og for produktionsstøtte for produkter forarbejdet på basis af tomater (- 161 mio. EUR) og en yderligere reduktion på 467 mio. EUR, som skyldes de formålsbestemte indtægter, der er blevet afsat til denne artikel.

Der er til gengæld stigninger i en række sektorer . For sukker stiger budgetbevillingerne fra 441 mio. EUR til 576 mio. EUR (+ 135 mio. EUR). Specielt bruges der flere penge på eksportrestitutioner, end man forventede i det foreløbige budgetforslag for 2008, fordi prognoserne for verdensmarkedspriserne er blevet nedjusteret, og euro/dollarkursen har ændret sig. Der er behov for yderligere 35 mio. EUR i bevillinger til vinsektoren, hovedsagelig fordi en række udgifter, som oprindelig forventedes i 2007, er blevet forskudt til 2008-budgettet på grundlag af reviderede forfaldsplaner fra medlemsstaterne, specielt i forbindelse med foranstaltninger vedrørende destillation og endelig nedlæggelse af vindyrkningsarealer. Desuden er bevillingerne blevet opjusteret for fødevareprogrammerne (+ 6 mio. EUR), forbrugsfremmende foranstaltninger (+ 7 mio. EUR), Posei (+ 7 mio. EUR), oksekød (+ 4 mio. EUR) og æg og fjerkrækød (+ 9 mio. EUR).

Nedenstående bemærkninger forklarer de vigtigste forskelle mellem bevillingerne i det foreløbige budgetforslag og bevillingerne i ændringsskrivelsen for visse sektorer.

05 02 01 – Korn ( bevillinger - 288 mio. EUR )

Bevillinger i det foreløbige budgetforslag: 279 mio. EUR

Bevillinger efter ændringsskrivelsen: - 9 mio. EUR

Den store reduktion i budgetbevillingerne til korn skyldes en fortsættelse af de usædvanlige udviklinger på markedet, der begyndte i 2007 og er blevet styrket siden begyndelsen af produktionsåret 2007/2008. Den væsentligste ændring er faldet for interventionsoplagring af korn (- 213 mio. EUR). I produktionsåret 2007/2008 forventes forbruget på verdensplan at overstige produktionen, hvilket medfører en mindskelse af verdenslagrene og rekordhøje priser for korn. I modsætning til de tidligere forventninger nedjusteres kornproduktionen i EU for 2007/2008 med 25 mio. ton på grund af de særlige vejrforhold. Der forventes ingen interventionsopkøb af korn, og de resterende interventionslagre af hvede og majs vil blive solgt på det internationale marked til høje priser. Sammen med mindre begyndelseslagre i starten af produktionsåret 2007/2008 vil dette medføre, at interventionslagrene reduceres til nul. Salget fra interventionslagrene til priser, der ligger betydeligt højere end opkøbsprisen, vil endda føre til et overskud på 88 mio. EUR på interventionsoplagring af korn.

Den særlige markedssituation resulterer også i lavere bevillinger til eksportrestitutioner for korn (- 45 mio. EUR). Der forventes ikke at blive betalt restitutioner for basiskorn i produktionsåret 2007/2008, og der forventes kun begrænsede eksportrestitutioner for forarbejdede produkter og kartoffelstivelse, nemlig henholdsvis 10 mio. EUR og 7 mio. EUR.

Som allerede nævnt absorberer styrkelsen af euroen 6 mio. EUR i kornsektoren.

Nedenstående tabel viser den nuværende situation for interventionskorn sammenholdt med situationen i det foreløbige budgetforslag.

FBF (mio. ton) | ÆS (mio. ton) |

Begyndelseslagre Køb Salg Slutlagre Gennemsnitslagre | 4,3 3,5 2,4 5,4 5,9 | 1,3 0 1,3 0 0,2 |

Baseret på de seneste gennemførelsesdata for budgettet for 2007 forventes restitutionerne til stivelseproduktion at falde med 30 mio. EUR i forhold til det foreløbige budgetforslag for 2008.

05 02 05 – Sukker ( bevillinger + 135 mio. EUR )

Bevillinger i det foreløbige budgetforslag: 441 mio. EUR

Bevillinger efter ændringsskrivelsen: 576 mio. EUR

Bevillingerne til sukkersektoren stiger fra 441 mio. EUR i det foreløbige budgetforslag til 576 mio. EUR i ændringsskrivelsen. Denne nettostigning skyldes en række markedsrelaterede forhold i en situation, hvor ubalancen i sukkersektoren bekræftes.

Stigningen i eksportrestitutionerne (+ 279 mio. EUR) skyldes de faldende verdensmarkedspriser for sukker og den højere euro/dollarkurs. Desuden øger forsinkelser i betalingerne til restitutioner for produktionsåret 2006/2007 i forhold til det foreløbige budgetforslag den del af restitutionerne for det pågældende produktionsår, som skal afholdes over budgettet for 2008.

Oplagring af sukker (- 144 mio. EUR). Ifølge den hypotese, som lå til grund for det foreløbige budgetforslag, ville der ikke ske bevægelser i lagrene, og mængden af hvidt sukker forventedes at være nul ton pr. 1. oktober 2007. De nuværende statistikker viser, at der er 638 100 ton på lagrene ved periodens begyndelse, og hypotesen er, at det meste af dette sukker vil blive solgt i løbet af produktionsåret. Dette salg giver nogle indtægter, hvilket forklarer den negative bevilling, som foreslås.

05 02 08 – Frugt og grøntsager ( bevillinger - 597 mio. EUR )

Bevillinger i det foreløbige budgetforslag: 1 325 mio. EUR

Bevillinger efter ændringsskrivelsen: 728 mio. EUR

De forventede behov for frugt og grøntsager falder med 130 mio. EUR i forhold til det foreløbige budgetforslag. Dette fald øges imidlertid yderligere ved, at 467 mio. EUR finansieres via formålsbestemte indtægter, hvilket betyder, at det samlede fald i ændringsskrivelse nr. 2/2008 er på 597 mio. EUR.

Hovedårsagen til faldet i behovene er besparelser i forbindelse med budgetpost 05 02 08 03, producentorganisationernes driftsfonde , hvor de seneste oplysninger fra medlemsstaterne medfører et fald i behovene på 123 mio. EUR.

Bevillingerne til budgetpost 05 02 08 06, producentstøtte for produkter forarbejdet på basis af tomater , reduceres også på grund af et fald i de mængder, som forventes at skulle forarbejdes (fra 10,3 mio. ton i det foreløbige budgetforslag til 9 mio. ton i ændringsskrivelsen).

Disse besparelser opvejes delvis af en række stigninger i bevillingerne, specielt på grund af forsinkede betalinger, som ikke var forudset i det foreløbige budgetforslag, for budgetpost 05 02 08 01, eksportrestitutioner for frugt og grøntsager og 05 02 08 02, udligningstilskud til tilbagekøb og udgifter til opkøb .

05 02 09 – Produkter henhørende under vinsektoren ( bevillinger + 35 mio. EUR )

Bevillinger i det foreløbige budgetforslag: 1 377 mio. EUR

Bevillinger efter ændringsskrivelsen: 1 412 mio. EUR

Sammenlignet med det foreløbige budgetforslag for 2008 ligger det opdaterede skøn over bevillingerne højere for destillation af vin (+ 14 mio. EUR) og foranstaltninger til endelig nedlæggelse af vinarealer (+ 30 mio. EUR). De supplerende bevillinger til destillation skyldes hovedsagelig frivillig destillation af vin til konsumalkohol, idet visse medlemsstater har anmodet om at få forlænget tilførselsperioden på grund af begrænset destillationskapacitet. Det betyder, at en del af de udgifter, som man oprindelig havde forventet, ville blive afholdt over 2007-budgettet, vil blive finansieret over 2008-budgettet. Med hensyn til endelig nedlæggelse viser de opdaterede tal fra medlemsstaterne, at der i 2008 vil blive udbetalt en større procentdel, end man oprindelig havde forudset i det foreløbige budgetforslag. På den anden side forventes udgifterne til eksportrestitutioner og foranstaltninger vedrørende oplagring af alkohol at være lavere end oprindelig antaget (eksportrestitutioner: - 8 mio. EUR; oplagring af alkohol: - 1 mio. EUR).

05 02 11 04 – Posei (ekskl. direkte støtte og fiskeri 11 02 03) ( bevillinger + 7 mio. EUR )

Bevillinger i det foreløbige budgetforslag: 213 mio. EUR

Bevillinger efter ændringsskrivelsen: 220 mio. EUR

Stigningen i denne budgetpost (+ 7 mio. EUR) skyldes øgede bevillinger til den særlige forsyningsordning for De Kanariske Øer, som er blevet revideret på grundlag af de seneste oplysninger om budgetgennemførelsen for 2007. Denne budgetpost skal også ses i forbindelse med budgetpost 05 03 02 50, hvor en yderligere finpudsning af sondringen mellem markedsrelaterede udgifter og direkte støtte har betydet, at 4 mio. EUR er blevet flyttet fra direkte støtte (05 03 02 50) til markedsrelaterede udgifter (budgetpost 05 02 11 04).

05 02 12 – Mælk og mejeriprodukter ( bevillinger - 239 mio. EUR )

Bevillinger i det foreløbige budgetforslag: 406 mio. EUR

Bevillinger efter ændringsskrivelsen: 167 mio. EUR

De opdaterede markedsprognoser for mejerisektoren bekræfter stadig analysen i det foreløbige budgetforslag for 2008, som viste gode markedsudsigter for mejeriprodukter. Specielt gjorde de høje priser for næsten alle mejeriprodukter, både internt og på verdensmarkederne, det muligt at reducere eksportrestitutionerne til nul (- 249 mio. EUR). På den anden side forventes udgifterne til foranstaltninger vedrørende interventionsoplagring af smørfedt (+ 7 mio. EUR) og skolemælk (+ 3 mio. EUR) at blive noget højere. For skolemælk besluttede Rådet at harmonisere støttesatsen og at udvide støtten til et bredere udvalg af produkter.

05 02 13 – Oksekød ( bevillinger + 4 mio. EUR )

Bevillinger i det foreløbige budgetforslag: 57 mio. EUR

Bevillinger efter ændringsskrivelsen: 61 mio. EUR

Markedssituationen i EU's oksekødssektor er fortsat præget af en vedvarende efterspørgsel og gode priser, hvilket har medført en yderligere reduktion i bevillingerne til eksportrestitutioner (- 7 mio. EUR). På den anden side er der en række yderligere udgifter (+ 11 mio. EUR) i forhold til det foreløbige budgetforslag for 2008 for den budgetkonto, der finansierer ekstraordinære støtteforanstaltninger (foranstaltninger under ordningen for kreaturer på over 30 måneder og ordningen for at fjerne ældre kvæg i forbindelse med BSE) på basis af de seneste tal for udnyttelsen.

05 02 15 – Svinekød, æg og fjerkrækød, biavl og andre animalske produkter (bevillinger + 9 mio. EUR)

Bevillinger i det foreløbige budgetforslag: 140 mio. EUR

Bevillinger efter ændringsskrivelsen: 149 mio. EUR

I ændringsskrivelsen foreslås der yderligere udgifter til eksportrestitutioner for æg (+ 1 mio. EUR) og fjerkrækød (+ 8 mio. EUR) i forhold til det foreløbige budgetforslag for 2008, hvilket afspejler den aktuelle situation med hensyn til restitutionsniveauet.

05 03 Direkte støtte (bevillinger - 381 mio. EUR)

Bevillinger i det foreløbige budgetforslag: 37 213 mio. EUR

Bevillinger efter ændringsskrivelsen: 36 832 mio. EUR

Bevillingerne til dette kapitel nedjusteres med 381 mio. EUR. De forventede behov ligger imidlertid stort set på samme niveau som i det foreløbige budgetforslag. Nedjusteringen skyldes hovedsagelig den frivillige graduering (362 mio. EUR), som overføres til udvikling af landdistrikter, hvilket øger forpligtelsesbevillingerne til konto 05 04 05 01 med samme beløb.

05 03 01 – Afkoblet direkte støtte ( bevillinger - 376 mio. EUR )

Bevillinger i det foreløbige budgetforslag: 30 870 mio. EUR

Bevillinger efter ændringsskrivelsen: 30 494 mio. EUR

For enkeltbetalingsordningen fastholdes den antagelse, som blev fremsat i det foreløbige budgetforslag for 2008, nemlig at medlemsstaterne vil gennemføre budgettet op til 99 % af lofterne. Der vil derfor kun blive foretaget en overførsel til budgetpost 05 03 02 51 (se bemærkningerne om Posei), og der er fratrukket 358,6 mio. EUR (efter graduering) på grund af den frivillige graduering, som er blevet foretaget af Det Forenede Kongerige. For den generelle arealbetalingsordning er de årlige rammebeløb blevet nedsat[6] (- 7 mio. EUR) med beløbene vedrørende sukkerbetalingen (jf. artikel 143ba i forordning (EF) nr. 1782/2003) for Rumænien og Tjekkiet. Disse beløb er blevet overført til budgetpost 05 03 01 03.

Som følge heraf er de reviderede behov på 31 964 mio. EUR, når man medtager det forventede bidrag fra formålsbestemte indtægter til denne budgetpost (1 470 mio. EUR), og bevillingerne til denne artikel bliver 30 494 mio. EUR.

05 03 02 – Anden direkte støtte ( bevillinger - 5 mio. EUR )

Bevillinger i det foreløbige budgetforslag: 5 780 mio. EUR

Bevillinger efter ændringsskrivelsen: 5 775 mio. EUR

De bevillinger, der anmodes om, er faldet lidt (- 5 mio. EUR), hvilket skyldes marginale stigninger og besparelser.

Specielt forventes der besparelser for budgetpost 05 03 02 40 – Arealstøtte for bomuld (- 6 mio. EUR) og for budgetpost 05 03 02 25 – Præmie for proteinafgrøder (- 5 mio. EUR).

Posei – EF-støtteprogrammer – budgetpost 05 03 02 50 – se bemærkningerne til 05 02 11 04

Bevillingerne til budgetpost 05 03 02 51 – Posei – anden direkte støtte og tidligere ordninger forhøjes med 19 mio. EUR som følge af Portugals beslutning om at udelukke betalinger i mejerisektoren på Azorerne fra enkeltbetalingsordningen. Der er derfor ikke tale om en reel stigning, men om en overførsel fra enkeltbetalingsordningen til "Posei – anden direkte støtte" (05 03 02 51).

05 04 05 – Udvikling af landdistrikter ( bevillinger + 362 mio. EUR )

Bevillinger i det foreløbige budgetforslag: 12 565 mio. EUR

Bevillinger efter ændringsskrivelsen: 12 927 mio. EUR

Stigningen i forpligtelsesbevillingerne (+ 362 mio. EUR) skyldes den frivillige graduering, som Det Forenede Kongerige har anmodet om i overensstemmelse med Rådets forordning (EF) nr. 378/2007.

2.3. Internationale fiskeriaftaler

Kommissionen foreslår følgende ændringer i det foreløbige budgetforslag for 2008:

Budgetartikel 11 03 01 – Internationale fiskeriaftaler: 155,1 mio. EUR i forpligtelsesbevillinger og 157,1 mio. EUR i betalingsbevillinger til de aftaler, som er i kraft pr. 1. januar 2008 (+ 0,7 mio. EUR i forhold til henholdsvis 154,4 mio. EUR for forpligtelser og 156,4 mio. EUR for betalinger i det foreløbige budgetforslag for 2008).

Budgetkonto 40 02 41 02 – Opdelte bevillinger (obligatoriske udgifter) i kapitel 40 02 – Reserver til finansielle interventioner: 38,1 mio. EUR i forpligtelses- og betalingsbevillinger til internationale fiskeriaftaler (- 0,7 mio. EUR i forhold til 38,8 mio. EUR i det foreløbige budgetforslag for 2008).

Den samlede finansielle nettovirkning af denne transaktion er nul. Ændringen vedrører kompensationsbetalinger for yderligere fangster, som er blevet opjusteret for aftalen med Grønland (+ 1,5 mio. EUR) og nedjusteret for aftalen med Guinea-Conakry (- 0,8 mio. EUR).

2.4. Ændringer i kontoplanen og budgetanmærkningerne

Udgifter |

Post | Aktion | Bevillinger ÆS 2/2008 |

Forpligtelser | Betalinger |

05 02 16 Sukkeromstruktureringsfonden | Opdeles i: |

05 02 16 01 Sukkeromstruktureringsfonden | p.m. | p.m. |

05 02 16 02 Regnskabsafslutning vedrørende sukkeromstruktureringsfonden | p.m. | p.m. |

Indtægter |

6 8 0 3 Regnskabsafslutning vedrørende den midlertidige omstruktureringsfond – formålsbestemte indtægter | Ny konto | p.m. |

Ud over disse ændringer i kontoplanen er følgende budgetanmærkninger blevet indsat og/eller ændret:

Kapitel 05 02 – Interventioner på landbrugsmarkeder (tal for formålsbestemte indtægter)

Kapitel 05 03 – Direkte støtte (tal for formålsbestemte indtægter)

Konto 05 02 16 01 – Sukkeromstruktureringsfonden (ny konto)

Konto 05 02 16 02 – Regnskabsafslutning vedrørende sukkeromstruktureringsfonden (ny konto)

Konto 05 03 02 51 – Posei – Anden direkte støtte og tidligere ordninger

Konto 05 04 05 01 – Programmer for udvikling af landdistrikter

Artikel 11 03 01 – Internationale fiskeriaftaler (kun tabellen)

Konto 6 7 0 1 – Regnskabsafslutning inden for EGFL – formålsbestemte indtægter (tal for formålsbestemte indtægter)

Konto 6 7 0 2 – EGFL: beløb inkasseret som følge af uregelmæssigheder – formålsbestemte indtægter (tal for formålsbestemte indtægter)

Konto 6 7 0 3 – Tillægsafgift for mælkeproducenter – formålsbestemte indtægter (tal for formålsbestemte indtægter)

Konto 6 8 0 1 – Midlertidige omstruktureringsafgifter – formålsbestemte indtægter (tal for formålsbestemte indtægter)

Konto 6 8 0 2 – Uregelmæssigheder vedrørende den midlertidige omstruktureringsfond – formålsbestemte indtægter (tal for formålsbestemte indtægter)

Konto 6 8 0 3 – Regnskabsafslutning vedrørende den midlertidige omstruktureringsfond – formålsbestemte indtægter (ny konto).

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME

Finansiel ramme Udgiftsområde/underudgiftsområde | Finansiel ramme 2008 | FBF 2008+ÆS 1/2008 | ÆS 2/2008 | FBF 2008 + ÆS 1+2/2008 |

|FB |BB |FB |BB |FB |BB |FB |BB | | 1. BÆREDYGTIG VÆKST [7] | | | | | | | | | | 1a. Konkurrenceevne for vækst og beskæftigelse |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Samhørighed for vækst og beskæftigelse |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | I alt | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Margin | | |87 629 555 | | | |87 629 555 | | | 2. BESKYTTELSE OG FORVALTNING AF NATURRESSOURCER | | | | | | | | | | Heraf markedsrelaterede udgifter og direkte betalinger |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | I alt | 58 800 000 000 | |56 275 831 496 | 54 770 478 053 | -970 350 000 | -1 331 300 000 | 55 305 481 496 | 53 439 178 053 | | Margin | | |2 524 168 504 | | | |3 494 518 504 | | | 3. UNIONSBORGERSKAB, FRIHED, SIKKERHED OG RETFÆRDIGHED | | | | | | | | | | 3a. Frihed, sikkerhed og retfærdighed |747 000 000 | |691 034 000 |496 446 000 | | |691 034 000 |496 446 000 | |3b. Unionsborgerskab |615 000 000 | |598 493 000 |694 383 006 | | |598 493 000 |694 383 006 | | I alt | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Margin | | |72 473 000 | | | |72 473 000 | | | 4. EU SOM GLOBAL PARTNER[8] |7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Margin | | | 67 804 000 | | | | 67 804 000 | | | 5. ADMINISTRATION[9] |7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Margin | | | 170 582 246 | | | | 170 582 246 | | | 6. KOMPENSATION | 207 000 000 | |206 636 292 | 206 636 292 | | |206 636 292 | 206 636 292 | | Margin | | |363 708 | | | |363 708 | | | I ALT | 131 487 000 000 | 129 481 000 000 | 129 380 196 987 | 121 678 058 612 |-970 350 000 |-1 331 300 000 | 128 409 846 987 | 120 346 758 612 | | Margin | | |2 923 021 013 | 8 119 159 388 | | |3 893 371 013 | 9 450 459 388 | |

[1] EFT L 248 af 16.9.2002, s. 1.

[2] EUT L 390 af 30.12.2006, s. 1

[3] EUT C 139 af 14.6.2006, s. 1.

[4] Udgifter under Den Europæiske Garantifond for Landbruget (EGFL), herunder 30 mio. EUR under afsnit 11, Fiskeri og maritime anliggender, og 274 mio. EUR under afsnit 17, Sundhed og forbrugerbeskyttelse.

[5] Udgifter under Den Europæiske Garantifond for Landbruget.

[6] Bilag IV og V i Kommissionens forordning (EF) nr. 552/2007 af 22. maj 2007.

[7] I marginen for udgiftsområde 1 (underudgiftsområde 1a) er ikke medregnet bevillingerne til Den Europæiske Fond for Tilpasning til Globaliseringen (500 mio. EUR).

[8] Marginen for udgiftsområde 4 for 2008 tager ikke hensyn til bevillingerne vedrørende nødhjælpsreserven (239,2 mio. EUR).

[9] Marginen under loftet for udgiftsområde 5 er, jf. fodnote 1 i den finansielle ramme for 2007-13, fastsat under hensyntagen til det beløb på 77 mio. EUR, som personalet har bidraget med til pensionsordningen.